b'\n_START_ARTICLE_\nAttacus suparmani\n_START_SECTION_\nUtseende\n_START_PARAGRAPH_\nEn meget stor (vingespenn ca. 180-210 millimeter), brun p\xc3\xa5fuglspinner med sigdformede forvinger, s\xc3\xa6rlig hos hannen, som er spinklere og mer smalvinget enn hunnen._NEWLINE_Vingenes grunnfarge er brun. Tverrb\xc3\xa5ndet er bredt, med tydelige hvite, rosa og svarte soner, p\xc3\xa5 yttersiden kantet med s\xc3\xb8lvgr\xc3\xa5 skjell. Vingenes gjennomsiktige felter er temmelig store, trekantede hos hannen og bredt dr\xc3\xa5peformede hos hunnen, uten noen mindre, gjennomsiktige flekker.\n_START_SECTION_\nLevevis\n_START_PARAGRAPH_\nLarvene lever p\xc3\xa5 ulike slags busker og tr\xc3\xa6r. Disse artene kan utnytte en rekke forskjellige f\xc3\xb8deplanter. De voksne sommerfuglene tar ikke n\xc3\xa6ring til seg, men overlever p\xc3\xa5 fett de har lagret fra larvetiden. De sv\xc3\xa6re hunnene sitter mest i ro og sender ut feromoner, som de aktive hannene kan merke p\xc3\xa5 lang avstand.\n_START_SECTION_\nUtbredelse\n_START_PARAGRAPH_\nArten lever p\xc3\xa5 \xc3\xb8ya Alor n\xc3\xa6r Timor.'